A Dr. Đorđe Natošević-elismerés odaítéléséről szóló határozat (Vajdaság AT Hivatalos Lapja, 8/01., 10/10. és 37/14. szám) 6. szakaszának 1. bekezdése és 9. szakaszának alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**P Á L Y Á Z A T O T**

h i r d e t

**a Dr. Đorđe Natošević-elismerés 2017/2018. tanévben való odaítélésére**

**I.**

A Dr. Đorđe Natošević-elismerés (a továbbiakban: Elismerés) odaítélésére meghirdetett pályázaton a Vajdaság Autonóm Tartomány területén székhellyel rendelkező iskoláskor előtti intézmények, általános iskolák, középiskolák, zeneiskolák, balettiskolák, művészeti iskolák, a fogyatékossággal élő gyermekek általános és középfokú oktatását végző iskolák, valamint az ezekben az intézményekben foglalkoztatott nevelők, tanárok, szakmunkatársak és munkatársak jogosultak részt venni, az ezen intézményekben foglalkoztatott szakmunkatársak munkaprogramjáról szóló szabályzattal összhangban.

A pályázati jelentkezést benyújthatják önállóan az iskoláskor előtti intézmények, az általános iskolák és a középiskolák, zeneiskolák, balettiskolák, művészeti iskolák és a fogyatékkal élő gyermekek általános és középfokú oktatását végző iskolák, az ezen intézmények tanárai, nevelői, szakmunkatársai és munkatársai, vagy előterjeszthetik őket ezen Elismerés odaítélésére a tanulók, a szülők, a helyi önkormányzati szervek, szakmai egyesületek és más jogi és természetes személyek.

A pályázat résztvevőjének, illetve az előterjesztőnek be kell nyújtania a pályázati feltételek teljesítéséről szóló bizonyítékokat.

A feltételek teljesítéséről szóló bizonyítékokat és a mellékleteket a jelentkezés mellett a beterjesztőnek teljes egészében meg kell küldenie elektronikus formában (legfeljebb 3 DVD vagy 5 CD terjedelemben).

**II.**

Az Elismerés az előző két tanév folyamán az oktató-nevelő munkában és a tanítás során a korszerű módszerek alkalmazásával elért kiváló eredményekért kerül odaítélésre a következő területeken: az iskoláskor előtti nevelés és oktatás, a tanítás, az iskoláskor előtti tehetséges gyermekekkel és a tehetséges tanulókkal folytatott munka, valamint a nevelő-oktató munka tartalmainak és a tananyag tartalmainak elsajátításában felzárkóztatást igénylő tanulókkal folytatott munka, az iskoláskor előtti gyermekekkel és tanulókkal végzett szabad tevékenység, a nevelők, a tanárok, a szakmunkatársak és munkatársak szakmai továbbképzése, a tanulók pályaválasztására irányuló munka, a szülőkkel való együttműködés, a művelődés és közszolgálat terén kifejtett tevékenység és a szűkebb és tágabb társadalmi közeggel való együttműködés, az intézmény vezetése, megszervezése és munkája minőségének biztosítása, a tolerancia fejlesztése és a különbözőség elfogadása, az inkluzív oktatás és az intézmény alaptevékenységének keretében egyéb területeken végzett munka.

**III.**

Az Elismerés odaítélésére alakított bizottság munkájáról szóló ügyrend, az Elismerés odaítéléséhez szükséges elért eredmények értékelésének működési területei és elemei, a pályázati jelentkezés formanyomtatványaival együtt elérhetők a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság [www.puma.vojvodina.gov.rs](http://www.puma.vojvodina.gov.rs). weboldalán.

**IV.**

A jelentkezés, illetve az Elismerés pályázat szerinti odaítélésének javaslata tartalmazza: az előterjesztett vagy bejelentkezett jelölt adatait (iskoláskor előtti intézmény, iskola, nevelő, tanár, szakmunkatárs vagy munkatárs); az előterjesztő alapvető adatait; a 2016/2017. és 2017/2018. évi tanévekben elért eredményekről szóló adatokat és mellékleteket az oktató-nevelő munka valamennyi értékelésre kerülő területére vonatkozóan, a bizottság munkájáról szóló ügyrenddel összhangban.

**V.**

A pályázat 2018. szeptember 1-jétől szeptember 30-ig van nyitva.

A késve érkezett és hiányos jelentkezéseket nem vesszük figyelembe.

A jelentkezést, illetve az Elismerés odaítélésére vonatkozó javaslatot, a bizonyítékokkal és mellékletekkel együtt a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársághoz postán a következő címre kell megküldeni: Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad (a következő megjelöléssel: za Konkurs za dodelu priznanja „dr Đorđe Natošević”)

További részletes tájékoztatás a: 021/487-41-83, 487-46-09 és 487-40-35 telefonszámokon.

Nyilas Mihály,

tartományi titkár